Vermeende kaper sterf in Johannesburg | Maroela Media
Vermeende kaper sterf in Johannesburg
'n Vermeende kaper is Donderdagmiddag in Johannesburg dood.
Kol. Noxolo Kweza, woordvoerder van die polisie, het aan Maroela Media bevestig drie mans, wat in 'n Mercedes Benz gery het, het 'n bejaarde vrou in die oprit van haar huis in Montgomery Park oorval. "Veiligheidswagte het die verdagtes agternagesit toe hulle in die rigting van Linden gevlug het. Die verdagtes het 'n ongeluk in Linden gehad en te voet verder gevlug."
Volgens Kweza het een van die verdagtes daarna 'n Toyota Etios gekaap. "Skote is gevuur tussen die veiligheidswagte en die kaper. Die verdagte het 'n ongeluk gemaak met die Etios en hy is op die toneel dood. Die oorsaak van sy dood is nog nie bekend nie."
Twee verdagtes is nog op vrye voet. "Die ondersoek duur voort."
Polisiekonstabel in Kaapstad doodgeskiet
My vriend sê altyd: mens sterf agv n tekort aan suurstof …
Chrisjan · 10 maande gelede
As kind het ons altyd "Westerns" by die inry-teater gaan kyk. Vandag sit ek in my huis en beleef die Wilde Weste asof op eie bodem. Die verskil? Onse skelm makkers kan nie eers n kar behoorlik ry, newwermaaind 'n perd ry nie!